ย่านชุมชนเก่า: ชุมชนบ้านหนองยาง
ที่อยู่: ตำบลสงเปลือย อำเภอนามน จังหวัดกาฬสินธุ์ ภาคตะวันออกเฉียงเหนือ
ลักษณะสำคัญ: ชุมชนบ้านหนองยาง มีพื้นที่บางส่วนซ้อนทับกับชุมชนบ้านสงเปือย จึงมีสภาพพื้นที่คล้ายคลึงกัน คือ เป็นชุมชนตั้งอยู่บริเวณโดยรอบริมหนองน้ำธรรมชาติขนาดใหญ่ที่มีต้นอ้อขึ้นเป็นจำนวนมาก และพื้นที่โดยรอบชุมชนเป็นพื้นที่เกษตรกรรม ได้แก่ นาข้าว เป็นชุมชนพักอาศัยกึ่งชนบท ประชากรในชุมชนประกอบอาชีพด้านเกษตรกรรมเป็นหลัก และมีอาชีพเสริมคือการทำฝาต้นอ้อ ลักษณะสังคมภายในชุมชนยังคงเป็นไปในลักษณะของวิถีชีวิตและวัฒนธรรมแบบชนบท เป็นชุมชนที่ใช้ประโยชน์จากธรรมชาติในชุมชน คือหนองต้นอ้อ โดยใช้ต้นอ้อทำงานหัตถกรรมต่าง ๆ เช่น ฝาต้นอ้อ ซึ่งสามารถสร้างรายได้ให้กับชุมชน